
                                                                                                                     Nr.2129/11358/2016/11.01.2023
Proiect Contract de achiziție publică

privind servicii de asigurare a echipamentelor achizitionate în cadrul proiectului „Formare profesională și consolidarea capacității la nivelul sistemului judiciar”, finanțat în cadrul Programului ,,Justiţie”, prin Mecanismul Financiar Norvegian 2014 - 2021
Prezentul Contract de achiziție publică (denumit în continuare „Contract”), s-a încheiat având în vedere prevederile din Codul civil român, Legea nr. 98/2016 privind achizițiile publice (denumită în continuare „Legea nr. 98/2016”), precum și orice alte prevederi legale emise în aplicarea acesteia

între:

Consiliul Superior al Magistraturii, cu sediul în Calea Plevnei 141B, telefon: 021 311 6902, cod de înregistrare fiscală 16973795, cont IBAN nr. RO55TREZ23D510103583101X si RO71TREZ23D510103583102X, deschise la ATCPMB reprezentată prin ordonatorul principal de credite, Rodica ZAHARIA MOTOC, Director Direcţia economică şi administrativ, în calitate de ordonator principal de credite şi denumită în continuare „Autoritate contractantă”, pe de o parte 

Și

.........................................., cu sediul în ............................, str................, nr. .............telefon/fax ......................................, e-mail:.................................., înregistrată la Registrul Comerțului sub nr: .........................., cod unic de înregistrare fiscala: RO......................., cont bancar: .......................................... deschis la Trezoreria ...................................., reprezentată legal prin ..................................., avand functia de administartor, și denumită în continuare „Contractant”, pe de altă parte, 

1. DEFINIŢII

1.1. În prezentul Contract, următorii termeni vor fi interpretați astfel:

(a) Autoritate contractantă și Contractant - Părțile contractante, așa cum sunt acestea numite în prezentul Contract;

(b) Act Adițional - document prin care se modifică termenii și condițiile prezentului Contract de achiziție publică, în condițiile Legii nr. 98/2016 privind achizițiile publice;

(c) Caiet de Sarcini – Anexa 1 la Contract care include obiectivele, sarcinile specificațiile și caracteristicile SERVICIILOR descrise în mod obiectiv, într-o manieră corespunzătoare îndeplinirii necesității Autorității contractante, menționând, după caz, metodele și resursele care urmează să fie utilizate de către Contractant și/sau rezultatele care trebuie realizate/prestate de către Contractant, inclusiv niveluri de calitate, performanță, protecție a mediului, sănătate publică, siguranță și altele asemenea, după caz, precum și cerințe aplicabile Contractantului în ceea ce privește informațiile și documentele care trebuie puse la dispoziția Autorității contractante;

(d) Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;

(e) Cesiune - înțelegere scrisă prin care Contractantul transferă unei terțe părți, în condițiile Legii nr. 98/2016, drepturile și/sau obligațiile deținute prin Contract sau parte din acestea;

(f) Conflict de interese - orice situație influențând capacitatea Contractantului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Autorității contractante, orice motiv în legătură cu posibile contracte în viitor sau în conflict cu alte angajamente, trecute sau prezente, ale Contractantului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Contractantului, în condițiile Legii nr. 98/2016, în cazul în care este aplicabil;

(g) Contract - prezentul Contract de achiziție publică cu titlu oneros, asimilat, potrivit Legii, actului administrativ, încheiat în scris, între Autoritatea contractantă și Contractant, Anexele şi Actele Adiţionale;

(h) Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

(i) Dispoziție - document scris(ă) emis(ă) de Autoritatea contractantă în executarea Contractului și cu respectarea prevederilor acestuia, în limitele Legii nr. 98/2016 și a normelor de aplicare a acesteia;

(j) Documentele Autorității contractante - toate și fiecare dintre documentele necesare în mod direct sau implicit prin natura SERVICIILOR care fac obiectul Contractului și necesare Contractantului în vederea realizării obiectului Contractului;

(k) Durata de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilită de instanța de judecată a oricărui efect pe care îl produce. Durata Contractului este egală cu durata de PRESTARE A SERVICIILOR, dacă aceasta din urmă este neîntreruptă. Durata de PRESTARE A SERVICIILOR nu poate depăși, ca termen, limita termenului la care expiră durata Contractului.

(l) Contractul este considerat finalizat atunci când contractantul:

i. a realizat toate activitățile stabilite prin Contract și a prezentat toate Rezultatele, astfel cum este stabilit în Oferta sa și în Contract,

ii. a remediat eventualele Neconformități  în vederea obținerii beneficiilor anticipate și îndeplinirii obiectivelor comunicate prin Caietul de Sarcini;

(m) Forță majoră - eveniment independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;
(n) Întârziere - orice eșec al Contractantului sau al Autorității contractante de a executa orice obligații contractuale în termenul convenit;

(o) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

(p) Lună - luna calendaristică (12 luni/an);

(q) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

(r) Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și orice abatere de la cerințele și de la obiectivele stabilite în Caietul de Sarcini;

(s) Ofertă - actul juridic prin care Contractantul și-a manifestat voința de a se angaja, din punct de vedere juridic, în acest Contract de achiziție publică și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;

(t) Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(u) Personal - persoanele desemnate de către Contractant sau de către oricare dintre Subcontractanți pentru îndeplinirea Contractului;

(v) Prețul Contractului - Prețul plătibil Contractantului de către Autoritatea contractantă, în baza și în conformitate cu prevederile Contractului, a ofertei Contractantului și a caietului de sarcini, pentru îndeplinirea integrală și corespunzătoare a tuturor obligațiilor asumate prin Contract;

(w) Prejudiciu – paguba produsă Autorității Contractante de către Contractant prin neexecutarea/executarea necorespunzătoare ori cu întârziere a obligațiilor stabilite în sarcina sa, prin prezentul contract;

(x) Proces-Verbal de Recepție a SERVICIILOR- documentul prin care sunt acceptate SERVICIILE PRESTATE, întocmit de Contractant și semnat de Autoritatea contractantă, prin care acesta din urmă confirmă PRESTAREA SERVICIILOR în mod corespunzător de către Contractant și că acestea au fost acceptate de către Autoritatea contractantă;

(y) Recepția - reprezintă operațiunea prin care Autoritatea contractantă își exprimă acceptarea față de SERVICIILE PRESTATE în cadrul contractului de achiziție publică și pe baza căreia efectuează plata;

(z) Rezultat/Rezultate - oricare și toate informațiile, documentele  pregătite de Contractant ca urmare a SERVICIILOR PRESTATE astfel cum sunt acestea descrise în Caietul de Sarcini;

(aa) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(ab) Standarde profesionale - cerințele legate de calitatea SERVICIILOR care ar fi respectate de către orice Contractant diligent care posedă cunoștințele și experiența necesară și pe care Contractantul este obligat să le respecte în PRESTAREA tuturor SERVICIILOR incluse în prezentul Contract;

(ac) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(ad) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

2. Interpretare

2.1. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

2.2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției.

3. Obiectul Contractului
Obiectul prezentului Contract îl reprezintă servicii de asigurare a echipamentelor achizitionate în cadrul proiectului „Formare profesională și consolidarea capacității la nivelul sistemului judiciar”, finanțat în cadrul Programului ,,Justiţie”, prin Mecanismul Financiar Norvegian 2014 - 2021, astfel cum sunt descrise în Caietul de sarcini ce face parte integrantă din acest contract, pe care Contractantul se obligă să le presteze în conformitate cu prevederile din prezentul Contract. 

4. Prețul Contractului
4.1. Autoritatea contractantă se obligă să plătească Contractantului contravaloarea serviciilor astfel cum sunt descrise în Caietul de sarcini ce face parte integrantă din acest contract, în valoare totală de .................... LEI la care se adaugă TVA în valoare de ................... LEI, conform prevederilor legale.

4.2. Prețul Contractului este ferm.

4.3. Prin excepție de la prevederile pct. 4.2 prețul contractului poate fi ajustat în cazul în care au loc modificări legislative sau au fost emise de către autoritățile locale acte administrative care au ca obiect instituirea, modificarea sau renunțarea la anumite taxe/impozite locale al căror efect se reflectă în creșterea/ diminuarea costurilor pe baza cărora s-au fundamentat preţurile ofertate.

5. Durata Contractului

5.1. Durata prezentului Contract începe de la data intrării în vigoare până la stingerea tuturor obligaţiilor rezultate din obiectul contractului, dar nu mai târziu de data de încetare a contractului de finanțare semnat de Achizitor cu Operatorul de Program - Ministerul Justiției, respectiv 28.02.2024.

5.2. Durata Contractului poate fi prelungită cu acordul părților corespunzător cu perioada necesară finalizării achizitiei directe a contractului având ca obiect servicii de asigurare a echipamentelor achizitionate în cadrul proiectului „Formare profesională și consolidarea capacității la nivelul sistemului judiciar”, cu respectarea datei de încetare a contractului de finanțare semnat de Achizitor cu Operatorul de Program - Ministerul Justiției.
5.3. Contractul intră în vigoare la data semnării acestuia de către ambele părți.

5.4. Prestarea serviciilor aferente contractului va începe după semnarea acestuia de către ambele părți.

6. Documentele Contractului

6.1. Documentele prezentului Contract care fac parte integrantă din acesta sunt:

i. Caietul de sarcini, inclusiv, dacă este cazul, clarificările și/sau măsurile de remediere aduse până la depunerea ofertelor ce privesc aspectele tehnice și financiare – anexa nr. 1;

ii. Propunerea tehnică, inclusiv, dacă este cazul, clarificările din perioada de evaluare – anexa nr. 2;

iii. Propunerea financiară, inclusiv, dacă este cazul, clarificările din perioada de evaluare – anexa  nr. 3;

iv. Angajamentul ferm de susținere din partea unui terț, dacă este cazul – anexa nr. 5;

v.  Acordul de asociere, dacă este cazul – anexa nr. 6;

vi.  Contractul de subcontractare, dacă este cazul – anexa nr.7;

7.  Ordinea de precedență
7.1. În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.2. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

8.      Comunicarea între Părți

8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

8.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

8.4. Adresele la care se transmit comunicările sunt următoarele:

	Pentru

Autoritatea  contractantă: CSM
	Pentru

Contractant:

	Adresă:
	Adresă:

	Telefon:
	Telefon:

	E-mail: 
	E-mail: 

	Persoana de contact*: 
	Persoana de contact*:


*Din momentul desemnării

8.5. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

8.6. Orice comunicare între Părți trebuie să conțină precizări cu privire la elementele de identificare ale Contractului și să fie transmisă la adresa/adresele menționate la pct. 8.4.

8.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

8.8. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.10. Nicio modificare a datelor de contact prevăzute în prezentul Contract nu este opozabilă celeilalte Părți, decât în cazul în care a fost notificată în prealabil.

9. Începere, Întârzieri, Sistare

9.1. Contractantul are obligația de a începe prestarea serviciilor în conformitate cu prevederile art. 5.4 din prezentul contract.

9.2. În cazul în care orice motive de întârziere, ce nu se datorează Contractantului, sau alte circumstanțe neobișnuite susceptibile de a surveni, altfel decât prin încălcarea Contractului de către Contractant, îndreptățesc Contractantul de a solicita prelungirea perioadei de prestare a serviciilor, atunci Părțile vor revizui, de comun acord, perioada de prestare și vor semna un act adițional.

10. Derularea și monitorizarea contractului

10.1. Contractantul va întreprinde toate măsurile și acțiunile necesare sau corespunzătoare pentru realizarea cel puțin a performanțelor contractuale astfel cum sunt stabilite în Caietul de Sarcini.

10.2. Contractantul va realiza şi preda Autorităţii Contractante polițele de asigurare, in conformitate cu prevederile din cadrul proiectului „Formare profesională și consolidarea capacității la nivelul sistemului judiciar”, finanțat în cadrul Programului ,,Justiţie”, prin Mecanismul Financiar Norvegian 2014- 2021.
11. Modificarea Contractului, Clauze de revizuire 

11.1. Pe durata perioadei de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare, prin act adițional, cu excepția prețurilor unitare.

11.2. Niciun amendament al contractului nu va avea efecte retroactive. Actele adiționale intră în vigoare la data semnării acestora de către ultima parte.

11.3. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 5 zile înainte de data la care se consideră că modificarea ar trebui să producă efecte.

11.4. Modificarea va produce efecte doar dacă părțile au convenit asupra acestui aspect prin semnarea unui act adițional.

11.5. Revizuirea prezentului Contract se realizează ca urmare a evaluării activităților, rezultatelor și performanțelor Contractantului în cadrul Contractului. Modificarea Contractului prin revizuire intervine cu scopul atingerii obiectului Contractului, care constă în serviciile pe care Contractantul se obligă să le presteze în conformitate cu prevederile din prezentul Contract, cu dispozițiilor legale și conform cerințelor din Caietul de Sarcini.

12. Evaluarea Modificărilor Contractului și a circumstanțelor acestora

12.1. Identificarea circumstanțelor care generează Modificarea Contractului este în sarcina ambelor Părți.

12.2. Modificările Contractului se realizează de Părți, în cadrul Duratei de Execuție a Contractului și cu respectarea prevederilor stipulate la pct. 8. – Comunicarea între Părți din prezentul Contract, ca urmare a:

(i) identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Autoritatea contractantă, astfel cum sunt precizate aceste obiective în Caietul de Sarcini și/sau

(ii) concluziilor obținute ca urmare a evaluării activităților, rezultatelor și performanței Contractantului în cadrul Contractului. Părțile stabilesc, prin consultare, efectele soluțiilor asupra Termenului/Termenelor de prestare și/sau asupra prețului Contractului și/sau asupra serviciilor, astfel cum fac acestea obiectul Contractului. Efectele soluțiilor, cuantificate devin Modificări Contractuale, putând consta în:

· prelungirea Termenului/Termenelor de prestare; 

12.3. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica prestarea serviciilor sau care pot genera o suplimentare a prețului Contractului.

13. Subcontractarea -  daca este cazul

13.1. Contractantul are dreptul de a subcontracta orice parte a prezentului Contract și/sau poate schimba Subcontractantul/Subcontractanții specificat/specificați în Propunerea Tehnică numai cu acordul prealabil, scris, al Autorității contractante.

13.2. Contractantul are obligația de a prezenta la încheierea Contractului contractele încheiate cu Subcontractanții desemnați în cadrul Ofertei depuse pentru atribuirea acestui Contract. Contractul/Contractele de Subcontractare se constituie anexă la Contract, făcând parte integrantă din acesta.

13.3. Contractantul are dreptul de a solicita Autorității contractante, în orice moment pe perioada derulării Contractului, numai în baza unor motive justificate, fie înlocuirea/renunțarea la un Subcontractant, fie implicarea de noi Subcontractanți. Contractantul trebuie să solicite, în scris, aprobarea prealabilă a Autorității/entității contractante înainte de încheierea unui nou Contract de Subcontractare. Solicitarea în scris în vederea obținerii aprobării Autorității contractante privind implicarea de noi Subcontractanți se realizează numai după ce Contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile activităților care urmează a fi subcontractate.

13.4. Autoritatea contractantă notifică Contractantului decizia sa cu privire la înlocuirea unui Subcontractant/implicarea unui nou Subcontractant, motivând decizia sa în cazul respingerii aprobării.

13.5. Contractantul se obligă să încheie Contracte de Subcontractare doar cu Subcontractanții care își exprimă acordul cu privire la obligațiile contractuale asumate de către Contractant prin prezentul Contract.

13.6. Niciun Contract de Subcontractare nu creează raporturi contractuale între Subcontractant și Autoritatea contractantă. Contractantul este pe deplin răspunzător față de Autoritatea contractantă pentru modul în care îndeplinește Contractul. Contractantul răspunde pentru actele și faptele Subcontractanților săi ca și cum ar fi actele sau faptele Contractantului. Aprobarea de către Autoritatea contractantă a subcontractării oricărei părți a Contractului sau a angajării de către Contractant a unor Subcontractanți pentru anumite părți din Contract nu eliberează Contractantul de niciuna dintre obligațiile sale din Contract.

13.7. În cazul în care un Subcontractant nu reușește să își execute obligațiile contractuale, Autoritatea contractantă va solicita Contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de Autoritatea contractantă, fie să preia el însuși partea din Contract care a fost subcontractată.

13.8. Partea/părțile din Contract încredințată/încredințate unui Subcontractant de Contractant nu poate/pot fi încredințate unor terțe părți de către Subcontractant.

13.9. Orice schimbare a Subcontractantului fără aprobarea prealabilă în scris a Autorității contractante sau orice încredințare a unei părți din Contract, de Subcontractant către terțe părți este considerată o încălcare a Contractului, situație care îndreptățește Autoritatea contractantă la rezoluțiune/reziliere a Contractului și obținerea de despăgubiri din partea Contractantului.

13.10. În orice moment, pe perioada derulării Contractului, Contractantul trebuie să se asigure că Subcontractantul/Subcontractanții nu afectează drepturile Autorității contractante în temeiul prezentului Contract.

13.11. În orice moment, pe perioada derulării Contractului, Autoritatea contractantă poate solicita Contractantului să înlocuiască un Subcontractant care se află în una dintre situațiile de excludere specificate în Lege.

14. Tert sustinator -  daca este cazul
14.1.
Tertul sustinator are obligatia de a se mobiliza in termen de ………… de zile de la data semnarii contractului si de a duce la îndeplinire contractul ce face obiectul angajamentului ferm de sustinere.

14.2.
Beneficiarul va urmari orice pretentie la daune pe care Prestatorul ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere.

14.3.
Tertul sustinator raspunde pentru prejudiciile cauzate Beneficiarului ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator. În cazul în care tertul sustinator nu îşi îndeplineşte obligaţiile, atunci orice pretentie la daune pe care Prestatorul o va avea impotriva acestuia pentru nerespectarea obligatiilor asumate prin angajamentul ferm de sustinere va fi cesionata de catre Prestator catre Beneficiar cu titlu de garantie.
15. Cesiunea

15.1. În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Autorității contractante și în condițiile Legii nr. 98/2016.

15.2. Contractantul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Autorității contractante.

15.3. Cesiunea nu va exonera Contractantul de nicio responsabilitate privind garanția sau orice alte obligații asumate prin Contract.

15.4. Contractantul este obligat să notifice Autoritatea contractantă cu privire la intenția de a cesiona drepturile sau obligațiile născute din acest Contract. Cesiunea va produce efecte doar dacă toate părțile convin asupra acesteia.

15.5. În cazul în care drepturile și obligațiile Contractantului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, contractantul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Autorității contractante. Contractantul trebuie să furnizeze Autorității contractante informații cu privire la identitatea entității căreia îi cesionează drepturile.

15.6. Orice drept sau obligație cesionat de către Contractant fără o autorizare prealabilă din partea Autorității contractante nu este executoriu împotriva acesteia.

15.7. În cazul transmiterii/preluării obligațiilor de către Contractant, Notificarea generează inițierea novației între cele două Părți, cu condiția respectării cerințelor stabilite prin art. 221 alin. (1) lit. d) pct. (ii) din Legea nr. 98/2016, pentru:

(i) Operatorul Economic ce preia drepturile și obligațiile Contractantului din acest Contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul Contract,

(ii) prezentul Contract, cu condiția ca această modificare să nu presupună alte modificări substanțiale ale Contractului,

(iii) Autoritatea contractantă, dar să nu se realizeze cu scopul de a eluda aplicarea procedurii de atribuire.

16. Confidențialitatea informațiilor

16.1. Contractantul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.
16.2. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

16.3. Contractantul se obligă:
a) să păstrez confidenţialitatea/să respect restricţiile privind orice informaţie la care am acces pe parcursul activităţii din cadrul contractului; 

b) să nu divulge unor terţi şi/sau să pun la dispoziţia acestora informaţiile şi datele la care are acces cu ocazia participării la activităţile desfăşurate conform contractului sau să divulge informațiile din cadrul documentației realizate în cadrul contractului (specificații tehnice din cadrul caietului e sarcini etc.); 

c) să nu folosescă nicio informaţie în beneficiul personal al angajaților şi/sau al unei terţe părţi;

d) să nu utilizez informaţiile pe care le-a primit decât pentru elaborarea documentaţiilor realizate pentru autoritatea contractantă.
16.4. În cazul în care se vor încălca prevederile legale privind protecţia informaţiilor confidenţiale, contractorul va răspunde potrivit legii, civil, contravenţional ori penal, în raport cu gravitatea faptei.

17. Protecția datelor cu caracter personal

17.1. Contractantul are obligația de a respecta toate legile aplicabile privind protecţia datelor cu caracter personal, pe parcursul prelucrarii datelor cu caracter personal și de a nu prelucra alte date cu caracter personal în afara celor necesare în scopul prestării serviciilor ce fac obiectul acestui contract şi doar pentru perioada de timp necesară atingerii scopurilor prelucrării, şi cu respectarea reglementarilor legale în vigoare.

17.2. Contractantul se va asigura de conduita fiecărui angajat, mandatar sau subcontractant care poate avea acces la datele cu caracter personal, asigurându-se în fiecare caz că accesul este strict limitat la acele persoane fizice care au nevoie să cunoască/să acceseze datele cu caracter personal, astfel cum este strict necesar în scopul prezentului contract, și să respecte legile aplicabile în contextul sarcinilor respectivei persoane fizice faţă de contractant. Contractantul se va asigura că toate persoanele fizice sus-menționate se supun unor angajamente de confidențialitate sau unor obligații profesionale ori statutare de confidențialitate.

17.3. Având în vedere stadiul tehnicii, costurile implementării și tipul, aria de aplicabilitate, contextul și scopurile prelucrării, precum și riscul și gravitatea variabile pentru drepturile și libertățile persoanelor fizice, contractantul, în legatură cu datele cu caracter personal, va implementa masuri tehnice și organizatorice potrivite pentru a asigura un nivel de securitate corespunzator respectivului risc, inclusiv, după caz, măsurile la care se face referire în Articolul 32 alin. (1) din Regulamentul (UE) 2016/679 al Parlamentului European si al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul (UE) General privind Protectia Datelor).

17.4. În vederea evaluării nivelului de securitate necesar, contractantul va tine seama de riscurile pe care le prezintă prelucrarea, mai ales în cazul unei încălcări a securității datelor cu caracter personal.

17.5. Având în vedere tipul prelucrării, Contractantul va acorda asistenţă autorităţii contractante prin implementarea măsurilor tehnice şi organizatorice corespunzătoare, în msura în care acest lucru este posibil, pentru îndeplinirea obligaţiilor sale pentru a răspunde solicitărilor de exercitare a drepturilor persoanelor vizate în baza RGDP.

17.6. În acest sens, Contractantul:

a) va notifica prompt Autoritatea contractantă dacă primeste o solicitare din partea unei persoane vizate în baza oricărei Legi privind Protecţia Datelor referitoare la Date cu Caracter Personal; şi

b) se va asigura că nu răspunde respectivei cereri decât în baza instrucţiunilor documentate ale autorităţii contractante sau astfel cum prevăd Legile Aplicabile cărora se supune contractantul, caz în care contractantul, în măsura permisă de legile aplicabile, va informa autoritatea contractantă despre respectiva cerinţa legală înainte să răspundă solicitării.

17.7. În cazul încalcării Securităţii Datelor cu Caracter Personal:

a) Contractantul va notifica imediat Autoritatea contractantă în momentul în care contractantul află despre o încălcare a securităţii datelor cu caracter personal care afectează datele cu caracter personal;

b) Contractantul va furniza Autoritătii contractante suficiente informaţii pentru a îi permite să respecte orice obligaţii de a raporta sau informa persoanele vizate despre încalcarea securităţii Datelor cu caracter personal în baza legilor privind protectia datelor;

c) Contractantul va coopera cu Autoritatea contractantă şi va lua acele măsuri comerciale rezonabile care sunt indicate de către aceasta pentru a ajuta la investigarea, atenuarea şi remedierea fiecărei astfel de încălcări a securităţii datelor cu caracter personal.

17.8. În vederea evaluării Impactului asupra Protecţiei Datelor, Contractantul va oferi asistenţă rezonabilă autorităţii contractante pentru orice evaluări ale impactului asupra protecţiei datelor, precum şi consultări prealabile cu Autorităţile de Supraveghere sau alte autorităţi competente implicate în protectia datelor, pe care autoritatea contractantă le consideră în mod rezonabil necesare conform articolului 35 sau 36 al RGDP sau prevederilor echivalente ale oricarei legi privind protecţia datelor, în fiecare caz exclusiv în legatura cu Prelucrarea Datelor cu Caracter Personal.

17.9. Contractantul se obligă să şteargă și să obțină ștergerea tuturor copiilor acelor Date cu Caracter Personal cu promptitudine și, în orice caz, în termen de 5 ani de la data notificării de către Autoritatea contractantă a sfârşitului proiectului, respectând în această perioadă confidenţialitatea şi securitatea lor.

17.10. Autoritatea contractantă poate, la discretia sa absolută, prin notificare în scris trimisă contractantului după trecerea termenului menţionat mai sus, sa îi solicite contractantului:

a) să returneze o copie completă a tuturor Datelor cu Caracter Personal către Autoritatea contractantă prin transfer securizat de fişiere în formatul care este notificat în mod rezonabil de către Autoritate Persoanei Împuternicite; 

b) să steargă şi să obţină ştergerea tuturor celorlalte copii ale Datelor cu Caracter Personal Prelucrate de către orice subcontractant. Contractantul va da curs oricarei astfel de cereri scrise în termen de o lună de la primirea ei.

17.11. Contractantul poate reţine datele cu caracter personal în măsura şi pentru perioada în care acest lucru este necesar conform Legilor Aplicabile şi întotdeauna cu condiţia asigurării confidenţialitatii tuturor acestor Date cu Caracter Personal şi asigurării ca respectivele Date cu Caracter Personal sunt Prelucrate numai după cum este necesar în scopul/scopurile indicat(e) în Legile Aplicabile care prevad necesitatea pastrarii lor, nu în alt scop.

17.12. Contractantul va pune la dispoziţia Autorităţii contractante, la cerere, toate informaţiile necesare pentru a demonstra respectarea acestui articol si va permite si contribui la audituri, inclusiv inspectii, efectuate de catre Autoritate sau de un auditor imputernicit de aceasta in legatura cu Prelucrarea Datelor cu Caracter Personal privind Operatorul de catre Persoanele Imputernicite.

18. Obligațiile principale ale Autorității contractante

18.1. Autoritatea contractantă va pune la dispoziția Contractantului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Autoritatea contractantă nu furnizează datele/informațiile/documentele solicitate de către Contractant, termenele stabilite în sarcina Contractantului pentru prestarea serviciilor se prelungesc în mod corespunzător.
18.2. Autoritatea contractantă se obligă să respecte  Caietul de sarcini.

18.3. Autoritatea contractantă își asumă răspunderea pentru veridicitatea, corectitudinea și legalitatea datelor/ informațiilor/documentelor puse la dispoziția Contractantului în vederea îndeplinirii Contractului.

18.4. Autoritatea contractanta are obligația să desemneze, în termen de 5  zile de la semnarea contractului, persoana de contact.

18.5. Autoritatea Contractantă poate notifica Contractantul cu privire la necesitatea respingerii serviciilor. Solicitarea de respingere va fi motivată, cu comentarii scrise. Autoritatea contractantă are dreptul de a rezoluționa/rezilia contractul atunci când se respinge serviciul, pe motive de calitate.

18.6. Recepția serviciilor se va realiza conform procedurii prevăzute în Caietul de sarcini.

18.7. Autoritatea contractantă se obligă să plătească Prețul serviciilor prestate ce fac obiectul Contractului către Contractant.
18.8. Contractantul va emite factura împreună cu documentele justificative după semnarea de către autoritatea contractantă a procesului verbal de recepţie cantitativa si calitativa.

18.9. Plățile se vor efectua în termen de 30 de zile de la data incarcarii facturii în aplicatia ANAF și ȋn conformitate cu prevederile OMFP nr.1792/2002. 

Plata serviciilor contractate se realizează de către Autoritatea contractantă pentru serviciile efectiv prestate și recepționate, după receptionarea serviciilor prin procese verbale.

19. Obligațiile principale ale Contractantului

19.1. Contractantul va presta serviciile solicitate de autoritatea contractantă și își va îndeplini obligațiile în condițiile stabilite prin prezentul Contract, cu respectarea prevederilor caietului de sarcini și a ofertei în baza căreia i-a fost adjudecat contractul.
19.2. Contractantul va presta serviciile cu atenție, eficiență și diligență, cu respectarea dispozițiilor legale, aprobărilor și standardelor tehnice, profesionale și de calitate în vigoare.

19.3. Contractantul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.

19.4. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

19.5. Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.

19.6. Contractantul are obligația de a desemna, în termen de 2 zile de la semnarea contractului, persoana de contact.

19.7. Contractantul are obligația de a asigura disponibilitatea Personalului, pe toată durata Contractului. Contractantul are obligația de a asigura desfășurarea activităților stipulate în Contract prin acoperirea cu Personal specializat pe toată durata implementării Contractului. Contractantul trebuie să se asigure că, pentru toată perioada Contractului, Personalul principal alocat fiecărei activități vor îndeplini obligațiile stabilite în sarcina acestora. De asemenea, Contractantul se va asigura că Personalul său nu se află într-o situație de condamnare penala definitivă. Contractantul va înlocui, imediat și fără vreo compensație din partea Autorității contractante, orice membru al Personalului său, care se regăsește într-o astfel de situație, cu o altă persoană ce îndeplinește condițiile minime stabilite prin prezentul Contract.

19.8. Contractantul se obligă să emită factura aferentă serviciilor prestate prin prezentul Contract numai după receptia serviciului, în baza PV de receptie.

19.9. Contractantul este pe deplin responsabil pentru prestarea serviciilor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

19.10. Contractantul are obligaţia de a prezenta toate informaţiile/documentele solicitate de către persoanele autorizate şi/sau autorităţile naţionale cu atribuţii de monitorizare, verificare, control şi audit, al serviciilor Comisiei Europene, al Curţii Europene de Conturi, al reprezentanţilor serviciului Specializat al Comisiei Europene – Oficiul European pentru Lupta Antifraudă – OLAF, precum şi al reprezentanţilor Departamentului pentru Lupta Antifraudă – DLAF, în limitele competenţelor ce le revin, în cazul în care aceştia efectuează monitorizări/verificări/controale/audit la faţa locului şi solicită declaraţii, documente, informaţii, sub sancţiunea restituirii sumelor rambursate, inclusiv dobânzile/personalizările aferente, pentru documentele lipsă.
19.11. În cazul în care autoritatea competentă în domeniu îi retrage autorizația Contractantului din orice motiv, acesta are obligația de a înștiința de îndată Autoritatea contractantă, astfel încât acesta să întreprindă demersurile necesare în vederea achiziționării serviciilor care fac obiectul prezentului Contract, conform dispozițiilor legale incidente.

20. Asocierea de operatori economici – daca este cazul

20.1. Fiecare asociat este responsabil individual și în solidar față de Autoritatea  contractantă, fiind considerat ca având obligații comune și individuale pentru executarea Contractului.

20.2. Membrii asocierii înțeleg și confirmă că liderul stabilit prin acordul de asociere este desemnat de asociere să acționeze în numele său și este autorizat să angajeze asocierea în cadrul Contractului.

20.3. Membrii asocierii înțeleg și confirmă că liderul asocierii este autorizat să primească Dispoziții din partea Autorității contractante și să primească plata pentru și în numele persoanelor care constituie asocierea.

20.4. Prevederile contractului de asociere nu sunt opozabile Autorității contractante.

21. Conflictul de interese

21.1. Contractantul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Autorității contractante, fără întârziere.

21.2. Contractantul se va asigura că Personalul său nu se află într-o situație care ar putea genera un conflict de interese. Contractantul va înlocui, imediat și fără vreo compensație din partea Autorității contractante, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.

21.3. Contractantul are obligația de a respecta prevederile legale în domeniul achizițiilor publice cu privire la evitarea conflictului de interese. Contractantul nu are dreptul de a angaja sau de a încheia orice alte înțelegeri privind prestarea serviciilor, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității/entității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii Contractului de achiziție publică/sectorială, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii contractului.

22. Conduita Contractantului

22.1. Contractantul/Personalul Contractantului va/vor acționa întotdeauna loial și imparțial și ca un consilier de încredere pentru Autoritatea contractantă, conform regulilor și/sau codului de conduită al domeniului său de activitate precum și cu discreția necesară.

22.2. În cazul în care Contractantul  se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Autoritatea contractantă va decide încetarea Contractului.

22.3. Contractantul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

23. Sancţiuni pentru neîndeplinirea obligaţiilor contractuale

23.1. În cazul în care, Contractantul nu îşi îndeplineşte obligaţiile asumate de a presta serviciile conform caietului de sarcini, Autoritatea contractantă are dreptul de percepe dobânda legală penalizatoare prevăzută la art.3 alin.21 din O.G. nr.13/2011 privind dobânda legală remuneratoriee şi penalizatoare pentru obligaţii băneşti, preum şi pentru reglementarea unor măsuri financiare-fiscale în domeniul bancar, cu modificările şi completările ulterioare. Dobânda se aplică la valoarea serviciilor neprestate pentru fiecare zi de întârziere, dar nu mai mult de valoarea contractului.

23.2. În cazul în care Autoritatea contractantă, din vina sa exclusivă, nu îşi onorează obligaţia de plată la termenele/termenul specificate în contract, Contractantul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art.4 din Legea nr.72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, dar nu mai mult decât valoarea contractului.
23.3. Penalitățile de întârziere datorate curg de drept din data scadenței obligațiilor asumate conform prezentului contract.

23.4. Nerespectarea obligaţiilor asumate prin prezentul contract de către una din părţi, în mod culpabil şi repetat, dă dreptul părţi lezate de a considera contractul de drept reziliat şi de a pretinde plata de daune-interese.

23.5. Răspunderea Contractantului nu operează în următoarele situații:

a) datele/informațiile/documentele necesare pentru îndeplinirea Contractului nu sunt puse la dispoziția Contractantului;

b) neexecutarea sau executarea în mod necorespunzător a obligațiilor ce revin Contractantului se datorează culpei Autorității contractante;

c) contractantul se află în imposibilitatea fortuită de executare a obligaților contractuale imputate.

24. Obligații privind asigurările și securitatea muncii care trebuie respectate de către Contractant

24.1. Contractantul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

25. Drepturi de proprietate intelectuală

25.1. Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Autorității contractante, la momentul efectuării plății sumelor datorate Contractantului conform prevederilor prezentului Contract.

25.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autorității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

26. Obligații în legătură cu calitatea serviciilor

26.1. Contractantul garantează Autorității contractante că acesta operează un sistem de management al calității pentru serviciile prestate în cadrul Contractului și că va aplica acest sistem, pe toată perioada derulării Contractului. Contractantul va corecta, pe cheltuiala sa, orice Neconformitate, astfel încât să demonstreze, în orice moment, Autorității contractante, că remedierea acestor Neconformități, se realizează conform Planului de management al calității.

27. Facturare și plăți în cadrul Contractului

27.1. Plățile care urmează a fi realizate în cadrul contractului se vor face numai după emiterea facturii ca urmare a aprobării de către Autoritatea Contractantă a serviciilor prestate de Contractant, în condițiile Caietului de sarcini şi în baza procesului verbal de recepție.

27.2. Plata contravalorii prestaţiilor se face, prin virament bancar, în baza facturii, emisă de către Contractant pentru suma la care este îndreptățit conform prevederilor contractuale, direct în contul Contractantului indicat pe factură.

27.3. Termenul de plată este de maxim 30 de zile de la data incarcarii facturii  în aplicatia ANAF și ȋn conformitate cu prevederile OMFP nr. 1792/ 2002. 
27.4. Moneda utilizată în cadrul prezentului Contract: LEU

27.5. Facturile furnizate vor fi emise și completate în conformitate cu legislația română în vigoare, fiecare factură va avea menționat numărul poliței de asigurare, valoarea acesteia și beneficiarul. 

Pe factură vor fi menționate, în mod obligatoriu, următoarele informații: 

-titlul proiectului – “Formarea profesională și consolidarea capacității la nivelul sistemului judiciar – output 4”;

-„contract de finanțare nr. 12/62642 /2018/ 28.02.2019”;

-sintagma „Proiect finanțat prin Mecanismul Financiar Norvegian 2014-2021”.

27.6. Contractantul este răspunzător de corectitudinea și exactitatea datelor înscrise în facturi și se obligă să restituie atât sumele încasate în plus cât și foloasele realizate necuvenit, aferent acestora. Sumele încasate în plus, cât și foloasele necuvenite aferente acestora (pe perioada  de la încasare până la constatarea lor), vor fi stabilite în urma verificărilor executate de către Organele de Control Intern ale contractantului sau alte Organisme de control abilitate de lege.

27.7. Solicitările de plată către terți pot fi onorate numai după operarea unei cesiuni de drepturi/obligații ale Contractantului către terți, cu respectarea clauzelor prezentului Contract.

28. Suspendarea Contractului

28.1. În situații temeinic justificate, părțile pot conveni suspendarea executării Contractului.

28.2. În cazul în care se constată că procedura de atribuire a Contractului de prestări servicii sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.

28.3. În cazul suspendării/sistării temporare a prestării, durata Contractului se va prelungi automat cu perioada suspendării/sistării.

29. Forța majoră

29.1. Forţa majoră şi cazul fortuit sunt  constatate de o autoritate competentă.

29.2. Forţa majoră  si cazul fortuit exonerează parţile contractante de îndeplinirea obligaţiilor asumate prin prezentul contract, pe toată perioada în care aceastea acţionează.

29.3. .Îndeplinirea contractului va fi suspendată în perioada de acţiune a forţei majore şi a cazului fortuit, dar fără a prejudicia drepturile ce li se cuveneau părţilor până la apariţia acesteia.

29.4 Partea contractantă care invocă forţa majoră/cazul fortuit are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

29.4. Dacă forţa majoră şi cazul fortuit acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

30. Încetarea Contractului

30.1. Prezentul Contract încetează de drept prin ajungere la termen sau la momentul la care toate obligațiile stabilite în sarcina părților au fost executate.

30.2. Autoritatea contractantă își rezervă dreptul de a rezoluționa/rezilia Contractul, fără însă a fi afectat dreptul Părților de a pretinde plata unor daune sau alte prejudicii, dacă:

i. Contractantul nu se conformează, în perioada de timp conform notificării emise de către Autoritate contractantă, prin care i se solicită remedierea Neconformității sau executarea obligațiilor din Contract;

ii. Contractantul subcontractează părți din Contract fără a avea acordul scris al Autorității contractante;

iii. Contractantul cesionează drepturile și obligațiile sale fără acordul scris al Autorității contractante;

iv. Are loc orice modificare organizațională care implică o schimbare cu privire la personalitatea juridică, natura sau controlul Contractantului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

v. Devin incidente oricare alte incapacități legale care să împiedice executarea Contractului;

vi. În cazul în care, printr-un act normativ, se modifică interesul public al Autorității contractante în legătură cu care se prestează serviciile care fac obiectul Contractului;

vii. la momentul atribuirii Contractului, Contractantul se afla în una dintre situațiile care ar fi determinat excluderea sa din procedura de atribuire;

viii. în situația în care Contractul nu ar fi trebuit să fie atribuit Contractantului deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

ix. intră în stare de faliment ori lichidare, afacerile îi sunt conduse de un administrator judiciar sau activitățile sale comerciale sunt suspendate ori fac obiectul unui aranjament cu creditorii sau este într-o situație similară cu cele anterioare, reglementată prin lege;

x. Contractantul a săvârșit nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Autorității contractante;

xi. Valorificarea de către Autoritatea contractantă a rezultatelor prezentului contract este grav compromisă ca urmare a întârzierii prestațiilor din vina Contractantului.

30.3. Contractantul poate rezoluționa/rezilia Contractul fără însă a fi afectat dreptul Părților de a pretinde plata unor daune sau alte prejudicii, în cazul în care:

i. Autoritatea contractantă a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Contractantului.

ii. Autoritatea contractantă nu își îndeplinește obligațiile de plată a serviciilor prestate de Contractant, în condițiile stabilite prin prezentul Contract.

30.4. Rezoluțiunea/Rezilierea Contractului în condițiile pct. 30.2 și pct. 30.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

30.5. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

30.6. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

30.7. Autoritatea contractantă își rezervă dreptul de a denunța unilateral contractul, în cel mult 15 zile de la apariția unor circumstanțe care nu au putut fi prevăzute la data încheierii contractului, cu condiția notificării Contractantului cu cel puțin 3 zile înainte de momentul denunțării.

30.8. În plus față de motivele de încetare a contractului menționate în prezentul contract, Autoritatea contractantă are dreptul de a considera contractul ca reziliat, printr-o notificare scrisă adresată prestatorului, în cazul în care acesta:

i. a fost condamnat, prin hotărâre definitivă a unei instanțe judecătorești, pentru o faptă care a adus atingere eticii și/sau conduitei profesionale, sau se face vinovat de grave abateri de la conduita profesională, dovedite de beneficiar prin orice mijloace permise de lege;

ii. a fost declarat vinovat de încălcarea gravă a obligațiilor contractuale ca urmare a unei alte proceduri de licitație sau atribuire de grant, finanțată din bugetul Uniunii Europene;

30.9. Autoritatea contractantă are dreptul de a considera contractul reziliat de drept, fără a fi necesară punerea în întârziere, și de a pretinde daune interese în oricare dintre următoarele situații:

i. Contractantul nu își îndeplinește obligațiile asumate prin contract;

ii. Contractantul refuză sau neglijează să ducă la îndeplinire instrucțiunile emise de către Autoritatea contractantă sau solicitarea transmisă de acesta de a remedia orice executare necorespunzătoare a obligațiilor sale contractuale prin care se afectează prestarea corespunzătoare și în termenele prevăzute a serviciilor.

30.10. În situația rezoluțiunii/rezilierii totale/parțiale din cauza neexecutării/executării parțiale de către Contractant a obligațiilor contractuale, acesta va datora Autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

31. Insolvență și faliment

31.1. În cazul deschiderii unei proceduri generale de insolvență împotriva Contractantului, acesta are obligația de a notifica Autoritatea contractantă în termen de 3 (trei) zile de la deschiderea procedurii.

31.2. Contractantul are obligația de a prezenta Autorității contractante, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra livrărilor și de a propune măsuri, acționând ca un Contractant diligent.

31.3. În cazul în care Contractantul intră în stare de faliment, în proces de lichidare sau se află într-o situație care produce efecte similare, Contractantul este obligat să acționeze în același fel cum este stipulat la clauzele 31.1, 31.2 din prezentul Contract.

31.4. Nicio astfel de măsură propusă conform celor stipulate la clauzele 31.1, 31.2 și 31.3 din prezentul Contract, nu poate fi aplicată, dacă nu este acceptată, în scris, de Autoritatea contractantă.

32. Caracterul confidenţial al contractului 

33.1. O parte contractantă nu are dreptul, fără acordul scris al celeilalte părţi, de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale. Autoritatea contractantă are dreptul de a face public numele furnizorului de produse  în conformitate cu obligaţiile de vizibilitate stabilite în relaţia cu Operatorul de Program.
32.2. Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

32.3. Contractantul se obligă să nu divulge, direct sau indirect, vreunei terţe persoane conţinutul documentelor la care a avut acces în cadrul activităţilor presupuse de prezentul contract.

32.4. O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informația era cunoscută părții contractante înainte ca ea să fi fost primită de la cealaltă parte contractantă; 

b) informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; sau 

c) partea contractantă a fost obligată în mod legal să dezvăluie informaţia.

32.5. În cazul încălcării obligaţiilor de confidenţialitate, cu excepţia cazurilor menţionate la punctul 33.4, partea lezată va avea dreptul la despăgubiri proporţionale cu prejudiciul suferit

33. Limba Contractului

33.1. Limba care guvernează contractul este limba română.

34. Legea aplicabilă

34.1. Legea aplicabilă prezentului Contract, este legea română, Contractul urmând a fi interpretat potrivit acestei legi.

35. Soluționarea eventualelor divergențe și a litigiilor

35.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

35.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.

35.3. Dacă încercarea de soluționare pe cale amiabilă eșuează sau dacă una dintre Părți nu răspunde în 5 zile la solicitare, oricare din Părți are dreptul de a se adresa instanțelor de judecată competente.

Drept pentru care, Părțile au încheiat prezentul Contract azi, ..................., în 2 (doua) exemplare.

	Autoritate contractantă
                   
	Contractant

	Consiliul Superior al Magistraturii
	

	Ordonator principal de credite
	

	Secretar general

Rodica ZAHARIA MOTOC
	


C.F.P.D.

C.F.P.P.

Avizat: Manuela STEFĂNESCU, Sef SSB, Direcția Economică și Administrativ  

Violanda MAJERI, responsabil juridic, Direcția Legislație, documentare și Contencios 

Diana EPURE, manager de proiect, Direcția Afaceri Europene, Relații Internaționale și Programe 

Judecător Roxana CHIUARIU, director, Direcția Afaceri Europene, Relații Internaționale și Programe 

Livia SCRIECIU, șef Birou Achiziții Publice și Protocol

Întocmit:   Marcel DIŢĂ consilier BAPP

